Der er masser af prestige i at ligge i toppen af Superligaen. Men der er også penge i det. Tre gange årligt uddeles der nemlig tv-penge. Efter 11., 22. og 33. runde. Her får holdene udbetalt mellem 429.000 kroner og 9,4 millioner alt efter placering. AaBs nuværende 2. plads rækker til en indtjening på 7,3 millioner. Og det er tæt på to millioner mere end FCN, der ellers kun ligger ét point efter i tabellen. I alt uddeles der over hele sæsonen 130 millioner til klubberne i tv-penge. Derudover får de et fast beløb årligt for tv-aftalen.
Superligaen har rundet 11. spillerunde og derfor uddeles der tv-penge efter placering. AaBs 2. plads indkasserer 7,3 millioner, hvilket er næsten to millioner mere end FCN på 3. pladsen.